‘નવા વિચારો નથી. કંઈક જરૂર છે. હમણાં હમણાંથી તું બહાર બહુ રહે છે. મને ખબર છે તું ઓફિસના કામે બહાર નથી જતો. અને ઘરે હોય ત્યારેય સવારે વહેલો નીકળી જાય છે અને રાત્રે મોડો આવે છે. હું તારી મા છું. મને છેતરવાની કોશીશ ના કર! સાચું બોલ શું વાત છે ?’ સુનંદાબહેને પ્રેક્ષકોએ પકડી પાડ્યા જેવો ઘાટ કર્યો. નિખિલે ઘણી આનાકાની કરી પણ સુનંદાબહેન ના માન્યાં, આખરે એણે મોઘમમાં કહેવું પડ્યું, ‘મમ્મી, તારે આ ઘરમાં સંસ્કારી વહુ જોઈએ છે ને ! હું એની જ ગોઠવણમાં પડ્યો છું. ભગવાન કરશે અને મારા પ્લાન મુજબ જ બધું ચાલશે તો બહુ જ જલદી મને ગમતી અને તને નમતી વહુ આ ઘરમાં આવી જશે.’